**ANDMETE TÖÖTLEMISE TINGIMUSED**

Augustist oktoobrini 2025 toimub üle-Eestiline rahvusvahelistele standarditele vastav Hea elu rahvakogu. See on üleriigiline sündmus, mis toob kokku eriilmelised eestimaalased, et üheskoos mõelda, kuidas suunata meie ühiskonda inimeste ja looduse heaolule.

Vastavalt rahvusvahelisele standardile toimub Hea elu rahvakogu tulemuste hindamine. Uuringu läbiviimine täidab avalikku ülesannet, lähtudes rahvakogu korraldusel ja aruteludes Eesti pikaajalises arengustrateegias „Eesti 2035“ seatud eesmärkidest, kogudes osalejate kaalutletud tagasisidet nende eesmärkide poole liikumisest ja täiendavaid ettepanekuid. Samuti toetab Hea elu rahvakogu koostamisel oleva Eesti avatud valitsemise partnerluse tegevuskava 2025-2029 tegevust „1.2. Katsetame uuenduslikke kaasamis- ja koostööformaate riigi ja elanike paremaks dialoogiks“.

Andmete vastutav töötleja on Riigikantselei, kontaktisik: Marten Lauri, strateegiabüroo nõunik, [marten.lauri@riigikantselei.ee](mailto:marten.lauri@riigikantselei.ee)). Andmete volitatud töötleja on Mõttekeskus PRAXIS, kontaktisik Maiu Lauring, analüütik, [maiu@praxis.ee](mailto:maiu@praxis.ee), tel 517 7321. Praxisega on sõlmitud … leping.

## Kutsete saatmine

Andmete aluseks on rahvastikuregistri andmed seisuga 1. jaanuar 2025. Rahvastikuregistri andmete saamiseks on saadud Andmekaitse Inspektsiooni luba ning andmete saamise alus tulenevalt Isikuandmete seaduse § 6 lõikest 5.

### Kutse saajad, kes soovivad rahvakogus osaleda, saavad registreeruda Mõttekeskus PRAXIS hallatavas veebikeskkonnas, kasutades küsitluskeskkonnas Alchemer. Kutse saajad, kes ei soovi rahvakogu teemal rohkem teavet ega ka selles osaleda, saavad sellest teada anda kas e-posti aadressil: … või e-kirjas sisalduva lingi kaudu. Nende kontaktandmed kustutatakse koheselt.

1. **Rahvakogu valimi moodustamine**

## Valim moodustatakse volitatud töötleja poolt. Selleks kasutatakse pseudonümiseeritud andmeid arvutiprogrammis Panelot. Programm valib valib pseudonümiseeritud andmete hulgast juhuvalimi alusel rahvakogu liikmed. Neid inimesi on 30-60, et jõuda lõpliku 30 inimeseni..

Isikuandmete töötlemise eesmärk on rahvakogu liikmete valimi koostamine selliselt, et rahvakogu oleks võimalikult mitmekesine läbilõige Eesti elanikkonnast.

Valimi moodustamiseks töödeldavad andmed, mida kogutakse veebiankeediga registreerumisel:

Sugu

Vanus vahemikuna

Kõrgeim omandatud haridustase

Elukoha maakond

Elukoha tüüp: linn/maa

Hõive tööturul

Hinnang leibkonna toimetuleku kohta

Hinnang ajakirjanduse usaldusväärsusele

1. **Rahvakogusse valitud inimeste andmete töötlemine**

Rahvakogusse valitud inimeste isikuandmetele võimaldatakse ligipääs kolmele projekti läbiviivale SA töötajale.

Isikuandmete töötlemise õiguslik alus on inimese nõusolek rahvakogus osalemiseks, käesolevatel tingimustel.

Isikuandmete töötlemise eesmärk on edendada elanikkonna kaasamist ja koosloome oskusi.

Lisaks registreerimisel kogutud andmetele küsitakse rahvakogusse valitud inimestelt nõusoleku alusel järgmisi andmeid, mida kasutatakse üksnes kohtumiste korraldamiseks:

Nimi

Telefoninumber, e-posti aadress

Emakeel

Hinnang kliimamuutuse probleemi tõsiduse kohta

Hinnang Earth 4 All valdkondade olulisusele

Eelistatud suhtluskanal rahvakogu korraldusmeeskonnaga suhtlemisel ning infovahetuses

Tehnilise toe vajadus

Toitlustuse, transpordi, majutuse eelistused

Rahvakogusse kohale saabumise transpordi korraldamise toe vajadus

Liikumise- jm erivajadused

Päevatasuna saadava kinkekaardi eelistus

1. **Ligipääs andmetele**

Isikuandmetele on ligipääs rangelt piiratud ning andmed asuvad turvalises majutuskeskkonnas.

Rahvastikuregistrist saadud andmetele ja veebikeskkonnas olevatele registreerunute isikuandmetele on ligipääs üksnes Praxise andmetöötlejatel. Juurde pääseb kahekordse autentimisega.

Valimi isikuandmetele on ligipääs Praxise kolmel töötajal, et võtta rahvakogusse valitud inimestega ühendust, viia läbi rahvakogu kogunemised vastavalt rahvusvahelistele standarditele, anda rahvakogu tegevuse kohta rahvakogu liikmetele korralduslikku ja sisulist infot ning pöörduda rahvakogu liikme poole tagasiside saamiseks vahetult peale rahvakogu lõpetamist.

**Andmete säilitamine**

Rahvastikuregistrist saadud andmed kustutatakse peale kutsete ja meeldetuletuste saatmist ning registreerumise aktiivsuse analüüsimist hiljemalt 30.09.2026. Meeldetuletusi ei saadeta inimestele, kes on keeldunud edasiste teavituste saamisest kas projekti kontakt andmeid kasutades või e-posti teel saadud kutses vastava lingi kaudu.

Registreerunute andmeid ja täiendavalt SA poolt kogutud isikuandmeid säilitatakse 30.04.2026 või nõusoleku tagasivõtmiseni. Peale seda isikuandmed kustutatakse.

**Andmesubjektide õigused**

Hea elu rahvakogu läbiviija lähtub oma töös isikuandmete kaitset reguleerivatest õigusaktidest, eelkõige Euroopa Liidu isikuandmete kaitse üldmäärusest ja Eesti isikuandmete kaitse seadusest. Kõigile andmesubjekti õiguste realiseerimisega seotud pöördumistele vastatakse esimesel võimalusel, kuid mitte hiljem, kui 15 päeva jooksul.

Kõigi andmetöötluse kohta tekkivate küsimuste või muredega palume võtta ühendust aadressil: … .